laion/Wikipedia-Exotic huggingface dataset:
Kurortnõi rajoon

Kurortnõi rajoon (vene keeles Курортный район) on haldusüksus (rajoon) Venemaal Peterburis. Rajoon asub linna loodeosas Soome lahe rannikul ja on pindala poolest suurim Peterburi rajoon. Rajooni kuulub üksteist munitsipaalringkonda. Rajoon moodustati 1946. aastal ja kandis kuni 1994. aastani Sestroretski rajooni nime.
Primorski rajoon (Peterburi)

Primorski rajoon (vene keeles Приморский район) on haldusüksus (rajoon) Venemaal Peterburis. Rajoon asub linna loodeosas Soome lahe kaldal. Primorski rajoon on elanike arvu poolest suurim Peterburi rajoon. Rajooni kuulub kaheksa munitsipaalringkonda. Rajoon moodustati 1936. aastal ja kandis aastatel 1949–1989 Ždanovi rajooni nime. 1977. aastal ühendati rajooniga Lahta, Olgino ja Kamenka ning 1980. aastal Lissi Noss. Primorski rajoonis asub 462 meetri kõrgune pilvelõhkuja Lahta Keskus, mis on nii Venemaa kui ka Euroopa kõrgeim hoone. Лахта центр — та самая башня Гид по Петербургу. Vaadatud 27. mail 2023
Brennsee

Brennsee, ka Feldsee, on järv Austria Kärnteni liidumaal. Järv asub Gegendtalis, kulgedes idast läände läbi Gurktali Alpide (Nocki mäed). Mirnocki massiivi varjuline järsk nõlv lõunas on kaetud metsaga, samas põhjakaldal on alpikarjamaad ja talud. Brennsee asub täielikult Feld am See vallas. Järve toidavad peamiselt põhjavesi ja mõned väikesed ojad põhjas. Järve läänepoolses otsas viib lühike oja vee Kleinkirchheimer Bachi, mis ise voolab Radenthein-Döbriachis Millstatti järve (kui Riegerbach). Holomiktiline vesi ulatub suviti 23 °C-ni. Ümberkaudsed asulad on 1970. aastatest ühendatud kanalisatsioonsüsteemiga, kuid põllumajanduslik heide on osutunud problemaatiliseks, põhjustades eutrofeerumist koos veetaimede ja vetikate vohamisega. Hiljutised jõupingutused on vee kvaliteeti otsustavalt parandanud. Kalapüügikoht on tavaline, peamiselt haug ja karpkala, kuid ka säga, ahven, särg, roosärg ja viidikas. Hääbunud jõevähipopulatsiooni taastamiseks on tehtud mitu katset.
Tuskari kaljud

Tuskari kaljud (iiri keeles An Tuscar, inglise keeles Tuskar Rock) on kaljude rühm, mis asuvad 11 km Wexfordi krahvkonnast kagus. Nendel on hukkunud rohkem laevu, kui mujal Iirimaa rannikul. Piirkonnas on loendatud 176 vrakki. Alates 1990. aastate keskpaigast puudub kaljudel asustus. Aer Linguse lend 712
Krasnogvardeiski rajoon (Peterburi)

Krasnogvardeiski rajoon (vene keeles Красногвардейский район) on haldusüksus (rajoon) Venemaal Peterburis. Rajoon asub linna kirdeosas ja sellesse kuulub viis munitsipaalringkonda. Rajoon on moodustatud 1973. aastal. Laadoga vaksal  Krasnogvardeiski rajoon (Peterburi) – pildid, videod ja helifailid Wikimedia Commonsis
Kolpino rajoon

Kolpino rajoon (vene keeles Колпинский район) on haldusüksus (rajoon) Venemaal Peterburis. Rajoon asub linna kaguosas ja sellesse kuulub kuus munitsipaalringkonda. Rajoon moodustati 1936. aastal. 2013. aastal läbi viidud uuringu kohaselt oli Kolpino rajoonis kõigist Peterburi rajoonidest kõige madalam elukvaliteet. Евгений Заздравных:«Оскар» для районов Петербурга Эксперт, 27. mai 2013
Ossiachi Tauern

Ossiachi Tauern (saksa: Ossiacher Tauern, sloveeni: Osojske Ture, kohalikult vaid Turje) on metsane mäeahelik Austria Kärnteni liidumaal Ossiachi järve (loodes) ja Wörthi järve (kagus) vahel. Ossiachi Tauerni kõrgeim punkt on Taubenbühel (1069 m). Selle läänepoolses otsas silmatorkaval mäel asuvad Landskroni lossi varemed. Mitte kaugel taasavatud lossist, mida nüüd kasutatakse restorani ja jahikullikasvandusena, saavad matkalised liituda Tauerni matkarajaga Jungfernsprungi juurde, mis on järsult Ossiachi järve langev kaljumoodustis, kust avaneb ulatuslik vaade järve lääneosale ja Gerlitzele. Villachist paistab vana karjäär, mis kuni viimase ajani tootis Kärnteni jõeehituseks kive. Ossiachi Tauernis on ka mitu vana kaevandusgaleriid. Sajandeid tagasi kaevandati siin tsinki ja muid maake. Kõnekeeles nimetatakse Ossiachi Tauernit ka Die kleinen Tauern ("väike Tauern"). Tauerni asunduse kohal seisab väike Tauerni kirik. Kirdes, üle Bleistatti oja asuvad Prägradi lossi varemed. Sankt Nikolai, Feldkirchen in Kärnten Maakoht Perneggi lähedal, Feldkirchen in Kärnten Pernegg, Feldkirchen in Kärnten
Völkermarkti ringkond

Völkermarkti ringkond on ringkond Austrias Kärnteni liidumaal. Linnad: Bleiburg (sloveeni Pliberk) Völkermarkt (sloveeni Velikovec) Turuvallad (Marktgemeinden): Eberndorf (sloveeni Dobrla vas) Eisenkappel-Vellach (sloveeni Železna Kapla-Bela) Griffen (sloveeni Grebinj) Harilikud vallad: Diex (sloveeni Djekše) Feistritz ob Bleiburg (sloveeni Bistrica pri Pliberku) Gallizien (sloveeni Galicija) Globasnitz (sloveeni Globasnica) Neuhaus (sloveeni Suha) Ruden (sloveeni Ruda) Sankt Kanzian am Klopeiner See (sloveeni Škocijan) Sittersdorf (sloveeni Žitara vas)
Viiburi rajoon (Peterburi)

Viiburi rajoon (vene keeles Выборгский район) on haldusüksus (rajoon) Venemaal Peterburis. Rajoon asub linna põhjaosas ja sellesse kuulub kaheksa munitsipaalringkonda. Rajoon on moodustatud 1917. aastal. Aastatel 1952–1958 kandis rajoon Stalini rajooni nime. Praegustes piirides on Viiburi rajoon alates 1988. aastast. Санкт-Петербург. Выборгский район nesiditsa.ru
Kirovi rajoon (Peterburi)

Kirovi rajoon (vene keeles Кировский район) on haldusüksus (rajoon) Venemaal Peterburis. Rajoon asub südalinnast edelas ja sellesse kuulub seitse munitsipaalringkonda. Rajoon moodustati 1917. aastal ja see kandis esialgu Peterhofi rajooni nime. Praegust nime kannab rajoon alates 1934. aasta detsembrist. Tänastes piirides on Kirovi rajoon alates 1973. aastast. Столетие Кировского района отметят праздничной программой Электронное интернет-телевидение правительства Санкт-Петербурга, 19. mai 2017. Vaadatud 7. juunil 2024
Kalinini rajoon (Peterburi)

Kalinini rajoon (vene keeles Калининский район) on haldusüksus (rajoon) Venemaal Peterburis. Rajoon asub linna põhjaosas ja sellesse kuulub seitse munitsipaalringkonda. Rajoon on moodustatud 1936. aastal, praeguse nime sai 1946. aasta augustis. Praegustes piirides on rajoon alates 1973. aastast, mil Kalinini rajoonist eraldati Krasnogvardeiski rajoon. Kalinini rajoonis asuvad Piskarjovi memoriaalkalmistu ja Bogoslovskoje kalmistu. Soome vaksal  Kalinini rajoon (Peterburi) – pildid, videod ja helifailid Wikimedia Commonsis
Germaani algkeel

Germaani algkeel ehk protogermaani keel on germaani keelte hüpoteetiline algkeel. Sellest keelest puuduvad kirjalikud allikad ning keel on rekonstrueeritud võrdlev-ajaloolisel meetodil. Säilinud on ruunikirjas pealiskirjad umbes aastast 200, mis paljude arvates tähistavad muinaspõhja keele taset, kuid see pole just identne. Ümberkaudsetes mittegermaani keeltes esinevad laensõnad, mis arvatavasti laenati germaani algkeele ajal; näiteks sõna kuningas soome ja eesti keeles, mis meenutab lähedalt taastatud germaani algkeele sõna *kuningaz. Germaani algkeel on omakorda indoeuroopa algkeele järglane, mis on algkeeleks mitmetele keeltele Euroopas ja Aasias. Germaani algkeelel oli kaks ajavormi (minevik ja olevik), võrreldes kuue-seitsmega kreeka, ladina ja sanskriti keeles. Erinevusi põhjustab ka täismineviku vormi kaotus indoeuroopa algkeeles. Indoeuroopa keelte rääkijad saabusid Lõuna-Rootsi ja Taani aladele pronksiajal (u 4000 aastat tagasi). Need on ainsad alad, kus pole leitud eelgermaani kohanimesid. Toimusid Grimmi seaduseks nimetatavad hääldusmuutused, mis arvatavasti algasid u 500 eKr ja lõppesid hiljemalt 2. sajandil eKr. Paljud arvavad, et germaani algkeel arenes mõnd aega teatud eralduses. Nende tõestus põhineb peamiselt sõnavaral, mis on väidetavalt 1/3 mitteindoeuroopa keelte päritolu, eriti sõnades, mis puudutavad merendust, sõda ja loomi. Teised õpetlased on selle vaidlustanud ning on neile sõnadele pakkunud indoeuroopa algkeelel põhinevaid vasteid. Germaani algkeel on kõigi praeguste germaani keelte lähim ühine algkeel, mida kasutati alates 5. aastatuhande eKr teisest poolest. Indoeuroopa algkeelele järgnenud murdeid, mida räägiti Põhja-Euroopa pronksiajal (u 2500–500 eKr), nimetatakse eelgermaani algkeeleks, neil pole teisi järglaseid kui germaani keeled. Et kolmandik germaani algkeele sõnavarast ei pärine indoeuroopa keeltest pole ebatavaline keele kohta, mida räägiti u 500 eKr, sama näitavad ka teised keeleharud. Arvatakse ka, et germaani algkeel tekkis kreoolkeelena kultuuri levimisel geograafiliste alade algasukatele. Kuna germaani keeled on omadustelt vähe muutunud ja neil on homogeensed vormid, siis oleks seesuguse kreoolkeele teke unikaalne. On pakutud, et germaani algkeel tekkis kahe indoeuroopa keele murde ristumisel. Need murded oleks pidanud ristumise ajal olema aga vastastikuselt mõistetavad. Taastatud germaani algkeele sõnavara sisaldab hulgaliselt sõnu (mis puudutavad nt. kehaosi, loomi ja loodust), mis pole indoeuroopa päritolu. Mõjutusteks olid ilmselt Põhja-Euroopa algasukad. Mõju mehhanism on teadmata, tegu võis olla lihtsalt laenamistega või ka vanade sõnade säilitamisega inimeste poolt, kes läksid üle germaani algkeelele. Germaani laenud eesti keeles
Paljassaare reoveepuhastusjaam

Paljassaare reoveepuhastusjaam on ettevõtte Tallinna Vesi üks kahest veepuhastusjaamast (teine on Ülemiste veepuhastusjaam). See teenindab rohkem kui 400 000 inimest ning sinna jõuab ühisvoolse kanalisatsiooni kaudu ka sademevesi. Reoveepuhastuse käigus tekib kõrvalsaadusena reoveesete, millest valmistatakse haljastusmulda. Paljassaare reoveepuhastusjaam 1987. aastal Jaan Künnapi fotodel: "Paljassaare jaam hakkab peagi rohkem reovett vastu võtma" ERR, 17. november 2020
Frunze rajoon

Frunze rajoon (vene keeles Фрунзенский район) on haldusüksus (rajoon) Venemaal Peterburis. Rajoon asub südalinnast kagu pool ja sellesse kuulub kuus munitsipaalringkonda. Rajoon on moodustatud 9. aprillil 1936. Praegustes piirides on rajoon alates 1978. aastast.
Roograhu sadam

Roograhu sadam (sadamakood EE RGR) on sadam Hiiu maakonnas Hiiumaa vallas, Hiiessaare külas. Sadamat peab OÜ Roograhu Sadam. Sadamakapten on Raivo Kreis. Roograhu sadamas osutatakse sadamateenuseid vaid alla 24-meetrise kogupikkusega veesõidukitele (väikesadam). https://web.archive.org/web/20170610144222/http://www.sadamaregister.ee/SadamaRegister/sadam/375 (vaadatud 27.07.2021) Roograhu sadam Sadamaregistris Juhuslikust kinnisvarakuulutusest sündis pea miljoni euro suurune investeering, arileht.delfi.ee, 27. juuli 2021
Petrodvoretsi rajoon

Petrodvoretsi rajoon (vene keeles Петродворцовый район) on haldusüksus (rajoon) Venemaal Peterburis. Rajoon asub linna edelaosas Soome lahe lõunakaldal. Rajooni kuulub kolm munitsipaalringkonda (Peterhof, Lomonossov, Strelna). Rajoon on moodustatud 1938. aastal, kuni 1944. aastani kandis Peterhofi rajooni nime.
Kroonlinna rajoon

Kroonlinna rajoon (vene keeles Кронштадтский район) on haldusüksus (rajoon) Venemaal Peterburis. Rajoon hõlmab Soome lahes Kotlini saarel asuva Kroonlinna. Kroonlinna rajoon on kõige väiksema elanike arvuga Peterburi rajoon. Районы Санкт-Петербурга Peterburg.center
Petrogradi rajoon

Petrogradi rajoon (vene keeles Петроградский район) on haldusüksus (rajoon) Venemaal Peterburis. Rajoon asub Neeva deltas ja hõlmab Petrogradi saart, Aptekarski saart, Jelagini saar ja mõnesid väiksemaid saari. Rajooni kuulub kuus munitsipaalringkonda. Petrogradi rajoon on moodustatud 1917. aastal.  Petrogradi rajoon – pildid, videod ja helifailid Wikimedia Commonsis
Puškini rajoon

Puškini rajoon (vene keeles Пушкинский район ) on haldusüksus (rajoon) Venemaal Peterburis. Rajoon asub linna lõunaosas ja sellesse kuulub kuus munitsipaalringkonda (sealhulgas Puškini ja Pavlovski linnad). Rajoon on moodustatud 1938. aastal.
Jáchymov

Jáchymov (saksa keeles Sankt Joachimsthal) on linn Karlovy Vary maakonnas Karlovy Vary ringkonnas. Jáchymovi kesklinn asub Saksamaa piirist 5 kilomeetri kaugusel ja Karlovy Varyst ligikaudu 15 km põhjakirdes. Jáchymov paikneb merepinnast 672 meetri kõrgusel. Jáchymovit on esmamainitud 1510. aastal, kui seal leiti hõbedat ja algas hõbedamaagi kaevandamine. Jáchymovi vanalinn on alates 10. septembrist 1992 ajalooline linnakaitseala. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Jáchymov Místopisný průvodce po České Republice Jáchymov Boží Dar Jáchymov - památková zóna Národní památkový ústav. Vaadatud 22. juunil 2024
Tiits

Tiits on eesti perekonnanimi. 2021. aasta 1. jaanuari seisuga oli Eestis perekonnanimi Tiits 426 inimesel: 219 mehel ja 207 naisel. Perekonnanimede levikult on Tiits meeste puhul 270. kohal ja naiste puhul 302. kohal. Nimi Tiits on levinuim Rapla maakonnas, kus neid on 10 000 elaniku kohta 11,08. Edgar Tiits, eesti veemotosportlane (1923–1990) Tõiv Tiits, eesti koorijuht ja kultuurikorraldaja (1968–) Tõnu Tiits, eesti kirimaletaja, sporditegelane ja pedagoog (1937–2016) ... https://www.stat.ee/nimed/pere/Tiits (vaadatud 27.07.2021)
Turuhhansk

Turuhhansk (kuni 1924. aastani Monastõrskoje, aastatel 1924–1930 Novo-Turuhhansk) on küla Venemaal Krasnojarski krais, Turuhhanski rajooni halduskeskus. Turuhhansk asub kohas, kus Alam-Tunguska suubub Jenisseisse. Turuhhanskis on lennujaam ja jõesadam.
Valguse Tee Vabakogudus

EEVL Valguse Tee Vabakogudus peakorter asub Tallinnas aadressil Purje 8. Kogudust juhib pastor Mart Metsala. Koosolekud toimuvad pühapäeviti kell 18.00 aadressil Narva mnt 51 (Eesti Metodisti Kiriku ruumides). Valguse Tee Vabakogudus
Zamoskvoretšje

Zamoskvoretšje on rajoon (munitsipaalringkond) Moskvas, mis kuulub Kesklinna haldusringkonda. Rajoonis asub viis metroojaama. Tänastes piirides on Zamoskvoretšje rajoon alates 5. juulist 1995. Район Замоскворечье в Москве Отдых в России : Проект "Комсомольской правды". Vaadatud 28. oktoobril 2023
Ždánice

Ždánice (saksa keeles Steinitz) on linn Tšehhis Lõuna-Morava maakonnas Hodoníni ringkonnas. Ždánice asub Hodonínist umbes 25 km põhjas ja Brnost ligikaudu 34 km idakagus. Ždánice asub merepinnast 226 meetri kõrgusel. Ždánicet on esmamainitud 1349. aastal. Linnas asub observatoorium-planetaarium. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Ždánice Místopisný průvodce po České Republice O městě, historie města Město Ždánice Ždánice Observatory and Planetarium Moravian Slovakia Region Association for Tourism Development
William Slayter

Sir William Rudolph Slayter (13. veebruar 1896 Chicago Illinoisi osariik – 30. aprill 1971 Gosport Inglismaa) oli Ameerika Ühendriikide päritolu Kuningliku Mereväe vanemohvitser.
1912. aasta söekaevurite tööseisak Ühendkuningriigis

1912. aasta söekaevurite tööseisak Ühendkuningriigis oli esimene üleriigiline söekaevurite streik Suurbritannia ja Iirimaa Ühendkuningriigis. See algas veebruaris Alfretonis ja levis üle riigi, põhjustades märkimisväärseid häireid rongide ja laevade sõiduplaanides. Selle peamine eesmärk oli tagada töölistele kindel sissetulek. 6. aprillil 1912 ehk 37 päeva pärast streigi algust sekkus valitsus ja lõpetas streigi söekaevanduste seaduse vastuvõtmisega, millega kehtestati esimest korda söekaevuritele miinimumpalk. Streigist võttis osa peaaegu miljon töölist.
Nextstep Piiblikool

Nextstep Piiblikool e. EKNK Õppekeskus SA on Eesti Kristliku Nelipühi Kiriku piiblikool Tallinnas. EKNK Piiblikool alustas tegevust 15. septembril 1992 ning kolis 1993. aasta alguses endistesse Nõukogude Liidu sõjaväebaasi ruumidesse Suurupis. Piiblikool tegutseb Tallinnas aadressil Toompea 3. Eesti Kristlik Nelipühi Kirik Koduleht Piiblikool Facebookis EKNK Õppekeskus SA Google Maps
Léon Dumont

Léon Dumont (5. veebruar 1837 Valenciennes – 17. jaanuar 1877 Valenciennes) oli prantsuse psühholoog ja filosoof. Ta uuris muuhulgas naeru ja harjumusi. Tema tööd mõjustasid William Jamesi vaateid.
Margus Müür

Margus Müür (sündinud 15. juuli 1978) on Eesti kirjanik. Kasutanud ka pseudonüümi Marcus E. Zumm. Ta on lõpetanud Kuressaare Gümnaasiumi ning Tallinna Ülikooli Filmi-ja video õppetooli teise filmikursuse, mida juhendas Jüri Sillart. Hiljem omandas filminduse magistrikraadi äsja loodud Balti Filmi- ja Meediakolledžis. Töötas Saaremaal pikka aega klubidiskorina, praegu töötab helirežisöörina Eesti Rahvusringhäälingus. 2019. aasta Eesti Kirjanike Liidu romaanivõistlusel märgiti ära tema ulmeromaani "Seitsmes kohtunik" (võistlustöö "Diana") käsikiri. 2021 Testament orhideele 2019 Seitsmes kohtunik 2016 Kui hundid uluvad 2014 Piraatide kuninganna https://saartehaal.postimees.ee/6814328/romaanivoistlusel-tunnustatud-ulmekas-joudis-lugejateni Margus Müüri esile tõstetud käsikirjast valmis romaan Zumm kirjutas luurepõneviku Nädala nägu: Margus Müür Margus Müür avaldas loo kasvamisest koos taastatud Eesti riigiga
Martin Trudnikov

Martin Trudnikov (sündinud 3. detsembril 1995) on eesti akordionist, ansamblijuht ja dirigent. Martin Trudnikov on saanud keskhariduse Tallinna Reaalkoolis. Ta on lõpetanud Nõmme Muusikakooli akordioni erialal. Aastatel 2012–2016 õppis ta Georg Otsa nimelises Tallinna Muusikakoolis rütmimuusika akordioni erialal Tiit Kalluste juhendamisel. Ta on omandanud bakalaureusekraadi Eesti Muusika- ja Teatriakadeemias muusikapedagoogika erialal (2019) ja magistrikraadid Eesti Muusika- ja Teatriakadeemias kooridirigeerimise erialal (2021) professor Toomas Kapteni juhendamisel ning orkestridirigeerimise erialal (2023) professor Arvo Volmeri käe all. Ta on osalenud ka Eesti Muusika- ja Teatriakadeemia korraldatud orkestridirigeerimise meistrikursustel Paul Mägi, Vello Pähna, Lauri Sirbi, Olari Eltsi, Risto Joosti ja Arvo Volmeri juhendamisel. Martin Trudnikov on ansambli Horoskoop asutaja ja juht. Ta on teinud koostööd poplaulja ja helilooja Marek Sadamaga ning on ansambli Sadamasilla akordionist. Dirigendina on Martin Trudnikov koostööd teinud selliste kollektiividega nagu EMTA segakoor, ETV Tütarlastekoor, EMTA sinfonietta, EMTA sümfooniaorkester, segakoor Cantus, Tapa segakoor Leetar, Järlepa Hoovikoor ja Kassisaba džässmuusikute koor. Ta on juhatanud koore 2018. aasta Raplamaa maakondlikul laulupeol. Martin Trudnikovil on koorijuhi VI tase. "Sõbrad võivad", esitajad Marek Sadam & Anne Veski (2021) "Tuule puudutus", esitaja Sadamasild (2018) "Šansoon", esitajad Marek Sadam & Martin Trudnikov (2018) "Me saame sellest üle", esitajad Marek Sadam & Martin Trudnikov (2020) "Elada on lahe", esitaja Anne Veski (2019) "Veel on laule laulda minu teel", esitaja Anne Veski (2019) "Ka vanad mehed armastavad naisi", esitajad Sadamasild, Ike Volkov & Toomas Kõrvits (2023) Marek Sadam ja Martin Trudnikov "Prantsuse šansoonid Läänemere ääres" (2017) Veronika Portsmuth "Fääri lauluraamat" (2017) Sadamasild "Grifoon ja Šansoon" (2017) Ansambel Horoskoop "Horoskoobi tuules" (2018) Sadamasild "Õrntumedana" (2020) Martin Trudnikov "Talve Võlumaa" (2021)
Atri

Atri on asula Itaalias Abruzzo maakonnas Teramo provintsis. Atri toomkirik (Duomo) 13. sajandist. Kirik on ehitatud roomaaegsete termide kohale, kiriku krüpt oli kunagi suplusbassein ja apsiidis on näha fragmete algsest mosaiikpõrandast. Superficie di Comuni Province e Regioni italiane al 9 ottobre 2011, vaadatud 16.03.2019. https://demo.istat.it/?l=it Atri valla koduleht (itaalia keeles)
Horoskoop (ansambel)

Horoskoop on Eesti ansambel. Ansambel alustas tegevust 2018. aastal. Ansambli repertuaaris on peamiselt telesaates "Horoskoop" kõlanud laulud ning ka laiemalt sellel ajastul (1960. aastatel ja 1970. aastate alguses) kõlanud menuhitid. Ansambli debüütalbum "Horoskoobi tuules" ilmus 2018. aastal. Külalissolistidena on koos ansambliga üles astunud mitmed Eesti poplauljad: Voldemar Kuslap, Heidy Tamme, Boris Lehtlaan, Mait Maltis, Karl Madis, Ivo Linna, Marek Sadam, Gerli Padar, Uku Suviste, Birgit Sarrap, Nele-Liis Vaiksoo ja Marianne Leibur. Martin Trudnikov – vokaal, akordion, akustiline kitarr Ülo Mälgand – klahvpillid, taustavokaal Siim Aimla – saksofon, taustavokaal Roland Jairus – basskitarr Jaanus Salm – trummid Peter Põder, Ramuel Tafenau, Meelis Tinno, Martti Laas Horoskoop (solist Martin Trudnikov) Pühapäev (solist Martin Trudnikov) Oled teinud mind õnnelikuks (solist Karl Madis) Champs-Elysees (solist Marek Sadam) Mul tihti nukker meel (solistid Marianne Leibur ja Martin Trudnikov) Lõppenud on päevad (solist Martin Trudnikov) Armastuse lugu (solist Peter Põder) Õnnesoovid (solist Voldemar Kuslap) Oled mu maailm (solist Peter Põder) Popurrii (solist Martin Trudnikov) Meie kaks (solist Birgit Sarrap) Hoidkem neid päevi (solist Peter Põder) "Horoskoobi tuules" Ansmabel Facebookis "GALERII | Plaadiesitluskontsert „Horoskoobi tuules“ tõi lavale suure kaliibriga solistid" Õhtuleht, 3. detsember 2018 "Ansambel Horoskoop taaselustab legendaarset muusikat: anname lauludele uue hingamise" Elmar, 28. oktoober 2019 https://elu24.postimees.ee/6692928/ https://elu24.postimees.ee/6810117/ "Ansambel Horoskoop äratab mineviku ellu" meiemaa.ee, 1. märts 2019 "Ansambel Horoskoop ja Marek Sadam andsid välja suvise "Champs Elyseés"" ERR menu, 23. mai 2019 Ansambel Horoskoop - "Õnne tipul" Terevisioon https://vikerraadio.err.ee/1062206/ https://www.youtube.com/watch?v=izylypllDqM https://www.tallinn.ee/et/kristiine/kristiine-ansambel-horoskoop-kontsert-muusikasuvi-lowenruh-pargis https://elmar.elu24.ee/6910365/ https://elmar.elu24.ee/6540273/ https://www.apollo.ee/cd-horoskoop-horoskoobi-tuules.html https://muusikaplaneet.ee/2020/04/07/hoidkemneidpaevi/ https://etv.err.ee/1608496388/talveoo-laulupidu https://pealinn.ee/2021/07/29/lowenruh-pargis-kolab-tana-omaaegse-etv-menusaate-horoskoop-muusika/ https://happeningnext.com/event/vanad-laulud-ei-roosteta-kaunid-kontserdid-k%C3%A4smus-2022-eid3a08wlv4pc https://syndmus.ee/syndmused/ https://pealinn.ee/2022/08/17/kristiines-tahistatakse-taasiseseisvumispaeva-suure-rahvapeoga/ https://vikerraadio.err.ee/1608594397/andres-oja-horoskoobi-laulud-ja-laulev-baleriin https://www.youtube.com/watch?v=NB0CBT8qtNc 16.10.2022 "Hommik Anuga" https://www.otepaa.ee/otepaa-kultuuri-ja-spordisundmused? https://kroonika.delfi.ee/artikkel/120131668/fotod-sinimustvalged-lehvisid-ja-rahvas-laulis-vaata-kes-kogunesid-otepaale-talveoolaulupeole
EKNK Pärnu vene kogudus

EKNK Pärnu vene kogudus on Eesti Kristliku Nelipühi Kiriku kogudus Pärnus. Koguduse koosolekud toimuvad pühapäeviti kell 15.00 Pärnus aadressil Munga 2. Koguduse pastor on Nikolai Rütkinen. EKNK Õppekeskus SA Koguduse koduleht
Noortekeskus Generation2

Noortekeskus Generation2 on Eesti Metodisti Kiriku noortekeskus Tallinnas. Noortekeskus asub aadressil Narva mnt 51, Tallinn. Koduleht Generation2 Facebookis